**Конкурс эрудытаў**

**“Ці ведаеце вы беларускія святы і абрады”**

 Настаўнік Луговіч Уладзімір Іосіфавіч.

 Удзельнікі: Несцерка, вучні 7, 8, 9 класаў.

беларускай культуры; пераканаць вучняў у неабходнасці адраджэння старажытнай, непаўторнай і самабытнай Мэты конкурсу: паглыбіць веды вучняў аб традыцьшх нацыянальнай культуры; садзейнічаць выхаванню пачуцця патрыятызму, гуманізму, грамадзянскай пазіцыі.

 Дзень добры, сябры! Сёння мы звамі сустракаемся, каб да-

ведацца, як вы ведаеце беларускія святы і абрады. Нашу сустрэчу мы правядзём у форме конкурсу. Пачынаем з першага конкурсу, які так і называецца “Беларускія святы”.

  **1. Конкурс “Беларускія святы”**

 1.Свята адзначаецца 2 лютага. Гавораць, што ў гэты дзень зіма сустракаецца з вясной. Свечкай, асвячонай у царкве, запальваюць у хаце бажніцы.

*( Стрэчанне, ці Грамніцы.)*

2. Дзеці і іх бацькі чакаюць дзень веснавога раўнадзенства — 9 сакавіка. У гэты дзень сустракалі з выраю з 40 відаў птушак. *(Саракі..)*

3. У гэты дзень у царкве асвячаюць галінкі вярбы, якімі сцёбаюць родзічаў і пры гэтым гавораць замову, зычачы здароўя. Пучок вярбы захоўваюць цэлы год да наступнага свята. *(Вербніца.)*

4. На восьмы тыдзень перад Вялікаднем забараняецца есці мяса, яго замяняюць малочнымі етравамі, а таксама блінамі. *(Масленіца.)*

5. Пра гэта спята ў песні гаворыцца:

А ён пытаецца

Да ва ўзвіжання:

— Ці ўзышло ў полі жыта?

А я буду да хадзіць, аглядаці,

Ці ўруніла ў полі жыта?

Землю лісцем засыпаці,

Ваду лёдам, пчолку мёдам надзяляці,

Старых бабак кіёчкамі,

Сярэдніх жанчын сыночкамі,

А дзяўчатак вяночкамі ўкрашаці.

 *(Пакровы.)*

6. Свята ў лістападзе, на якім ушаноўваюцца ўсепродкі. *(Дзяды.)*

Вядучы: Так, гэта Дзяды. Падчас застолля ў гэты дзень гутарка перапынялася зваротамі: “Святыя дзяды, завём вас, хадзіце да нас, ляціце да нас, чым толькі хата багата, што ёсць тут — я для вас ахвяраваў. Прыходзьце, дзяды-радзіцелі, і старыя, і малыя, хто на гэтай сядзібе жыў, хлеба-солі ядаў”.

  **2. Конкурс “Атрыбуты і сімвалы святаў”**

В я д у ч ы. Пераходзім да наступнага конкурсу. Ні адно свята не абыходзіцца без сваіх прыкмет, атрыбутаў, прыказак, прымавак, песень. У адных з іх гаворыцца пра надвор’е, у другіх — пра ўраджай, у трэціх — пра з’явы прыроды. Кожны абрад ці свята мелі сваю рытуальную форму, суправаджаліся рознымі традыцыйнымі дзеяннямі, пры якіх прымяняліся рэчы з нейкімі магічнымі мэтамі, гатаваліся пэўныя стравы. Напрыклад, пры выпечцы вясельнага каравая цеста ў печ садзіў нежанаты хлопец, пажадана кучаравы, каб каравай быў пышны, як хлопцаў чуб,— такім будзе і жыццё маладых. Цеста для каравая мясілі не кулакамі, а далонямі, каб муж не біў жонку, а шкадаваў яе.

 *(Каманды расказваюць пра прызначэнне рэчаў.)*

1. Пярсцёнак — атрыбут афармлення шлюбу.
2. Фарбаванае яйка — абрадавая ежа на Вялікдзень.
3. Галінка бярозы або клёна — упрыгожанне хаты на Сёмуху.
4. Мак — прысмак, без якога не абыходзіцца свята Макавей, што адзначаецца 1 жніўня.
5. Яблык — яблык тут не таму, што Ева пачаставала ім Адама, а таму што ў нас 6 жніўня святкуецца Яблычны Спас. На гэта свята ў царкве асвячаюцца яблыкі. Наступіла пара, калі дазваляецца есці садавіну, бо яна ўжо выспела.
6. Каліны або журавіны — іх збіралі на Калінавіка, інакш — на Яна Галавасека. Свята адзначаецца 29 жніўня.
7. Зерне— Сявенька (лупка) з жытам і свечкаю была абавязковым атрыбутам народнага свята Багатуха (Другая Спажа, Другая Прачыстая), якое адзначаецца 8 верасня.
8. Кудзеля. Яе пачыналі прасці жанчыны на Атрошку, што прыпадае на 30 кастрычніка.

 **3. Конкурс “Святочныя стравы”**

В я д у ч ы. Заданні для каманд.

Трэба назваць страву па азначэнні і апісанні яе.

1. Што дзеляць на вяселлі? *(Каравай.)*
2. Абрадавая каша з ячных круп, якую спажы- ваюць астужанай, з алеем. Гэта каша абавязковая страва на куццю і на памінках. *(Куцця.)*
3. Страва з дранай бульбы, пшанічнай або іншай мукі ў форме невялікіх галушак. У некато- рых вёсках — адна з рытуальных страў на памін- ках. *(Клёцкі.)*
4. Рыхтуюць пшанічнае цеста. У яго дадаюць яйкі, масла, соду або дрожджы і пякуць па некалькіштук на патэльні. Гатовыя вырабы мажуць маслам, мачаюць у варэнне ці смятану, паліваюць цёртым макам. 3 гэтай стравай наведваюць жанчыну, якая нядаўна нарадзіла дзіця. *(Аладкі.)*
5. Абрадавая страва на хрэсьбінах (радзінах). Бабка-павітуха варыць яе з круп на малацэ з яй- камі, цукрам, мёдам, маслам. Зверху яе аздабляе цукеркамі і кветкамі. На хрэсьбінах гэту страву выкупляюць. *(Бабіна каша.)*

1. **Конкурс « Загадкі»**

1. Чорная карова ўвесь свет пабарола,

Белая ўстала, увесь свет пападымала. *(Ноч і дзень)*

2. За сцяною касцяною талалай брэша. *(Язык)*

3. Вярхом сядаю, на кім – не знаю.

Знаёмага ўбачу – адразу саскочу. *(Капялюш)*

4. У адной дзежцы два хлебцы. *(Яйка)*

5. Каля носу ўецца, а ў рукі не даецца. *(Пах)*

6. Кіну – не палку, заб'ю – не галку,

Скубу – пер'е, ем – не мяса. *(Рыба)*

7. Белы сабачка, на хвасце – балячка. *(Запалка)*

8. У вадзе не тоне, у агні не гарыць, на саломе не шасціць. *(Цень)*

9. Наляцелі капітаны, усіх людзей пахапалі, а хата праз вокны ўцякла. *(Нерат)*

10. Поле шкляное, а межы драўляныя. *(Акно)*

**5. Конкурс «Прыказкі»**

Трэба сабраць прыказку з дзвюх палавінак (кожная прыказка на асобнай

палосцы паперы, разрэзанай на 2 часткі).

1. Чалавек без радзімы, / як дрэва без каранёў.
2. У чужых людзях / не раз забаліць у грудзях.
3. Лепшая хатка, / дзе радзіла мяне матка.
4. У сваім краі, / як у раі.
5. Няма смачнейшай вадзіцы, /як з роднай крыніцы.
6. У сваёй хаце / і вуглы памагаюць.
7. Шануй людзей, / то і цябе пашануюць.
8. **Конкурс «Святы беларускага календара»**

Размясціце святы ў каляндарным парадку: Купалле, Багач, Каляды, Масленіца,Пакровы.

**Размясціце святы ў каляндарным парадку**:

3. Купалле (з 6 на 7 ліпеня)

4. Багач (21 верасня)

1. Каляды (13 студзеня)

2. Масленіца (люты-сакавік)

5. Пакровы (14 кастрычніка )

**7. Што гэта за птушки?**

Адкажыце, якую птушку нельга сустрэць у беларускім фальклоры.

Зязюля, салавей, пелікан,лябёдушка, сінічка, чачотка, фламінга, галубок, ластавачка,калібры, журавель, шпачок.

**8. Перакладчыкі**

Перакладзіце на беларускую мову:

пословица (прыказка)

мечта (мара)

поговорка (прымаўка)

предки (продкі)

флаг (сцяг)

игра (гульня)

страна (краіна)

праздник (свята)

государство (дзяржава)

**9. «Пяты лішні»**

Ганчарства, ткацтва, лозапляценне, *фатаграфія*, вышыўка.

Песня, *раман*, легенда, загадка, казка.

*8 Сакавіка*, Вялікдзень, Каляды, Спас, Купалле

«Юрачка», «Ветрык», «Крыжачок», «Лебядзік», *«Вальс».*

Жалейка, цымбалы, *піяніна*, скрыпка, бубен.

Вядучы.

Сябры. Не заўсёды з вамі тут

 Жартаваць, смяяцца,

Трэба зараз мне, сябры,

3 вамі развітацца.

Мо абразіў я каго,

Дык перапрашаю.

Крыўды сам ні на каго

 Я, сябры, не маю.

Дык бывайце ўсе здаровы

I не забывайце:

Я прыяцель ваш,

Мяне часта ўспамінайце.

Ад шчырага сэрца

 Вам'долі жадаю,

Ніхто з вас ніколі

 Хай гора не знае.

Бывайце здаровы,

У шчасці жывіце,

Прыйду калі ў госці,

Дык добра прыміце.